stanford-oval/wikipedia huggingface dataset:
คาร์ล เดอริง

คาร์ล ซีคฟรีท เดอริง (เยอรมัน: Karl Siegfried Döhring; 14 สิงหาคม พ.ศ. 2422 ที่โคโลญ – 1 มิถุนายน พ.ศ. 2484 ที่ดาร์มชตัท) เป็นสถาปนิก นักประวัติศาสตร์ศิลปะ และนักโบราณคดีชาวเยอรมัน ใช้ชีวิตส่วนใหญ่ในประเทศสยาม หรือปัจจุบันคือประเทศไทย
เดอริงเข้ามารับราชการเป็นสถาปนิก ได้ทำงานในกรมศุขาภิบาล ใน พ.ศ. 2452 และในปีนี้ยังได้รับการมอบหมายให้สร้างวังพระองค์เจ้าดิลกนพรัฐ และในเดือนกันยายน พ.ศ. 2452 ได้รับการแต่งตั้งจากพระบาทสมเด็จพระจุลจอมเกล้าเจ้าอยู่หัวโปรดเกล้าฯ เป็นผู้ออกแบบและควบคุมการก่อสร้างพระรามราชนิเวศน์ที่จังหวัดเพชรบุรี
งานสำคัญอื่น เช่นสร้างวังวรดิศสำหรับเป็นที่ประทับมารดาของสมเด็จพระเจ้าบรมวงศ์เธอ กรมพระยาดำรงราชานุภาพ ในปี พ.ศ. 2454 ต่อมาในปี พ.ศ. 2456 เดอริงล้มป่วยจนต้องเดินทางกลับไปเยอรมนีเพื่อทำการรักษาและไม่กลับมายังประเทศไทยอีกเลย จนเสียชีวิตในปี พ.ศ. 2484
ระหว่างทำงานในไทย เดอริงแต่งตำราเกี่ยวกับสถาปัตยกรรมและศิลปะในสยามที่ชื่อ Siam, Land und Volk และได้รับการตีพิมพ์ใหม่ในชื่อ The Country and People of Siam มีเนื้อหาบรรยายลักษณะธรรมเนียม ประเพณี ศิลปะ และแง่มุมทางกฎหมายในสยาม
ผลงานอาคารบางส่วน

สถานีรถไฟธนบุรี (เดิม)
สถานีรถไฟอุตรดิตถ์
พระรามราชนิเวศน์
วังวรดิศ
วังดิลกนพรัฐ
เครื่องราชอิสริยาภรณ์

พ.ศ. 2452 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พระรามราชนิเวศน์
...เบบีวันมอร์ไทม์ (อัลบั้ม)

...เบบีวันมอร์ไทม์ (อังกฤษ: ...Baby One More Time) เป็นอัลบั้มสตูดิโอแรกของบริตนีย์ สเปียส์ ศิลปินเพลงป๊อปชื่อดังชาวอเมริกัน ออกจำหน่ายครั้งแรกเมื่อวันที่ 12 มกราคม พ.ศ. 2542 เป็นผลงานอำนวยการสร้างของ เดนนิซ ป็อป, แม็กซ์ มาร์ติน และไรมี่
รายชื่อเพลงในอัลบั้ม > ด้านเอ

...Baby One More Time
(You Drive Me) Crazy
Sometimes
Soda Pop
Born To Make You Happy
From The Bottom Of My Broken Heart
I Will Be There
รายชื่อเพลงในอัลบั้ม > ด้านบี

I Will Still Love You (Featuring Don Phillip)
Deep In My Heart[Only International]
Thinkin' About You
E-Mail My Heart
The Beat Goes On
รายชื่อเพลงในอัลบั้ม > เพลงพิเศษ

"I'll Never Stop Loving You"
"Autumn Goodbye"1
หมายเหตุและอ้างอิง

↑  โบนัสแทร็คสำหรับประเทศในแถบเอเชียและออสเตรเลีย
| ด ค กบริตนีย์ สเปียส์ |
| --- | --- |
สตูดิโออัลบั้ม:  ...เบบีวันมอร์ไทม์ (2542)  อุปส์!... ไอดิดอิตอะเกน (2543)  บริตนีย์ (2544)  อินเดอะโซน (2546)  แบล็กเอาต์ (2550)  เซอร์คัส (2551)  "ฟาม ฟาเตล" (2554) 
อัลบั้มรวมเพลง:  เกรเทสฮิตส์: มายพรีโรเกทีฟ (2547)  บีอินเดอะมิกซ์: เดอะรีมิกซ์ส (2548) 
อีพี:  เคโอติก (2548) 
ดูเพิ่มเติม:  ผลงานเพลงของบริตนีย์ สเปียส์
ควทซ์เกอซาคท์

ควทซ์เกอซาคท์ (เยอรมัน: Kurzgesagt; แปลว่า "กล่าวโดยย่อ") เป็นสตูดิโอออกแบบและแอนิเมชันจากเยอรมนีที่ก่อตั้งโดยฟิลลิพ เด็ทเมอร์ ช่องยูทูบของสตูดิโอมุ่งเน้นเกี่ยวกับเนื้อหาแอนิเมชันเพื่อการศึกษาแบบมินิมอล โดยใช้รูปแบบสามมิติที่เรียบง่าย วิดีโอของช่องมักกล่าวถึงเนื้อหาวิทยาศาสตร์, เทคโนโลยี, การเมือง, ปรัชญา และจิตวิทยา แต่ละวิดีโอจะมีความยาวประมาณ 4–16 นาที ซึ่งบรรยายโดยสตีฟ เทย์เลอร์ และมีหลายวิดีโอที่ปรากฏในชองภาษาเยอรมันที่มีชื่อว่า ดิงเงอแอร์แคลร์ท – ควทซ์เกอซาคท์ (Dinge Erklärt – Kurzgesagt)
ด้วยจำนวนผู้ติดตามมากกว่า 18 ล้านคน และวิดีโอมากกว่า 150 วิดีโอ ทำให้ช่องในภาษาอังกฤษของสตูดิโอติดอันดับช่องที่มีผู้ติดตามมากเป็นอันดับ 338 ของโลกในวันที่ 22 พฤษภาคม ค.ศ. 2022
ศัพทมูลวิทยา

ชื่อของช่องมาจากวลีภาษาเยอรมันว่า "ควทซ์เกอซาคท์" (kurz-gesagt, ออกเสียง: [ˈkʊɐ̯ts gəˈzaːkt]) ซึ่งแปลตรงตัวได้ว่า "กล่าวโดยย่อ" ความหมายเทียบเท่าของวลีในภาษาอังกฤษอาจแปลได้เป็น 'in a few words' หรือ 'in a nutshell' โดยความหมายหลังถูกใช้เป็นชื่อของช่องในฉบับภาษาอังกฤษ
ประวัติ

ช่องควทซ์เกอซาคท์สร้างขึ้นในวันที่ 10 กรกฎาคม ค.ศ. 2013 หลังจากฟิลลิพ เด็ทเมอร์ ผู้ก่อตั้งช่อง จบจากมหาวิทยาลัยมิวนิก สาขาวิทยาศาสตร์ประยุกต์ได้ไม่นาน
ใน ค.ศ. 2015 ควทซ์เกอซาคท์ได้รับหน้าที่สร้างวิดีโอเกี่ยวกับจุดจบของโรคให้แก่มูลนิธิบิลและเมลินดาเกตส์
จากนีันในเดือนมีนาคม ค.ศ. 2020 ได้มีการเผยแพร่วิดีโอเกี่ยวกับการระบาดทั่วของโควิด-19 ที่มีชื่อว่า The Coronavirus Explained & What You Should Do ในสามช่อง โดยเล่าถึงร่างกายมนุษย์ว่าตอบสนองต่อโควิด-19 อย่างไร และมาตรการหลี่กเลี่ยง SARS-CoV-2 ได้ผลเพียงใด วิดีโอนี้เผยแพร่ในช่วงแรกของการแพร่ระบาดทั่ว และมีข้อมูลเกี่ยวกับไวรัสและมาตรการป้องกันที่จำเป็นที่เข้าถึงได้ กระจ่าง และน่าเชื่อถือ วิดีโอฉบับภาษาอังกฤษมีผู้เข้าชมมากกว่า 87 ล้านครั้ง ทำให้เป้นวิดีโอที่มีผู้เข้าชมมากที่สุดของช่อง งานวิจัยที่เผยแพร่ใน Visual Resources กล่าวถึงวิดีโอว่า "เป็นตัวอย่างคำอธิบายที่น่าสนใจเกี่ยวกับกระบวนการทางชีววิทยาของการติดเชื้อโควิด" และ "ได้รวมการพรรณนาที่น่าอัศจรรย์ในผ่านการสื่อข้อความในลักษณะตรงไปตรงมามากขึ้น"
นอกจากรายได้จากผู้อุปถัมภ์แล้ว ควทซ์เกอซาคท์ในสาขาภาษาเยอรมันได้รับการสนับสนุนทางการเงินจากเครือข่าย Funk ของ ARD และ ZDF ตั้งแต่วันที่ 28 กันยายน ค.ศ. 2017
ควทซ์เกอซาคท์ได้รับรางวัลหลายรายการ โดยใน ค.ศ. 2019 ควทซ์เกอซาคท์กลายเป็นช่องเยอรมันช่องแรกที่มีผู้ติดตามมากกว่า 10 ล้านคนบนยูทูบ และในเดือนธันวาคม ค.ศ. 2020 Marques Brownlee ยูทูบเบอร์คนหนึ่ง ยกย่องควทซ์เกอซาคท์ด้วยรางวัล "Streamys Creator Honor" ของเขาในสตรีมมีอะวอร์ดครั้งที่ 10
ความน่าเชื่อถือของวิดีโอ

แม้ว่ามีหลายวิดีโอของควทซ์เกอซาคท์ได้รับเสียงชื่นชมจากความน่าเชื่อถือและผ่านการตรวจสอบข้อเท็จจริง บางผลงานในช่วงแรกได้รับเสียงวิจารณ์ ใน ค.ศ. 2016 สมาคมห้องสมุดศิลปะแห่งอเมริกาเหนือวิจารณ์สตูดิโอถึงการขาดแหล่งข้อมูลที่น่าเชื่อถือและการให้คำปรึกษาอย่างมืออาชีพเป็นครั้งคราว และใช้ภาษาที่เร้าอารมณ์ ใน ค.ศ. 2019 ควทซ์เกอซาคท์ได้เผยแพร่วิดีโอที่ว่า ถึงแม้ในตอนนี้เราได้ส่งข้อคิดเห็นทั้งหมดไปให้ผู้เชี่ยวชาญไปตวรจสอบข้อเท็จจริง ในอดีตไม่ได้ทำเช่นนั้นตลอด และกล่าวเพิ่มเติมว่าช่องนี้ได้ลบสองวิดีโอใน ค.ศ. 2015 ที่ไม่ผ่านมาตรฐานปัจจุบัน หนึ่งในนั้นมีชื่อว่า "การเสพติด" (Addiction) ซึ่งเป็นหนึ่งในวิดีโอยอดนิยมที่สุดในเวลานั้น ถึงแม้ว่าจะเป็นหนึ่งในวิดีโอที่ถูกวิจารณ์ก็ตาม วิดีโอถูกกล่าวหาว่าตั้งข้อสรุปที่ทำให้เข้าใจผิดจากการทดลอง Rat Park ควทซ์เกอซาคท์ยอมรับว่าตนได้เสนอข้อคิดเห็นเดียวเป็นข้อเท็จจริง และไม่ได้พิจารณาทฤษฎีอื่นในเรื่องนั้นด้วย
ดูเพิ่ม

ซีจีพี เกรย์
วีซอส
ทอม สกอตต์
เวริเทเซียม
แหล่งข้อมูลอื่น

เว็บไซต์ทางการ
"Dinge Erklaert Kurzgesagt" [Brief Explanations of Things] (ภาษาเยอรมัน). Funk. Jan 22, 2018.
Patrizia Mosca หัวหน้าเจ้าหน้าที่ปฏิบัติการที่ควทซ์เกอซาคท์ กล่สวปราศรัยในดิอินเทอร์เน็ตเดย์ในสต็อกโฮล์ม ค.ศ. 2018
...ก่อน

| "> ..ก่อน".เพลงโดยโมเดิร์นด็อก.จากอัลบั้มโมเดิร์นด็อก-เสริมสุขภาพ |
| --- | --- |
วางจำหน่าย: 19 พฤศจิกายน พ.ศ. 2537
บันทึกเสียง: พ.ศ. 2534 - พ.ศ. 2537
แนวเพลง: ออลเทอร์นาทิฟร็อก
ค่ายเพลง: เบเกอรี่มิวสิก
ผู้ประพันธ์เพลง: ปฐมพร ปฐมพร
โปรดิวเซอร์: กมล สุโกศล แคลปป์
"...ก่อน" (อังกฤษ: Before) เป็นซิงเกิลจากอัลบั้มชุดแรกของ โมเดิร์นด็อก ติดชาร์ตคลื่นวิทยุยาวนานถึง 1 ปี
ประวัติ

...ก่อน (Before) เป็นเพลงที่ ปฐมพร ปฐมพร แต่งเก็บเอาไว้ในปี พ.ศ. 2534 โดยบางส่วนมีที่มาจากจดหมายของแฟนเพลง ที่เขียนถึงพี่สาวที่ชอบ ปฐมพรเป็นอย่างมาก แต่กลับต้องจากไปเสียก่อน โดยจดหมายมีเนื้อความอยู่ว่า
มันไม่สำคัญว่าพี่จะถูกมองว่าเป็นอย่างไร ไม่สำคัญเลยสิ่งที่สำคัญที่สุดก็คือ พี่คือคนที่ฉันบูชา แม้ไม่เข้าใจ แต่จิตใจทั้งหมดของฉันยึดถือพี่เป็นที่พึ่ง พี่คือตัวแทนของทุก ๆ อย่าง ที่ฉันไม่มี ไม่ว่าจะเป็นกำลังใจหรือความมั่นใจ ทุกสิ่งที่ฉันทำอยู่ในตอนนี้ ยังไม่มีจุดหมาย ไม่รู้จุดจบ เคยตั้งความหวัง แต่ฉันกลัว กลัวจนไม่กล้าแม้แต่จะคิดถึงมัน ฉันกลัวว่า....
ถ้าฉันทำไม่ได้ไปไม่ถึง ฉันจะเจ็บ....เจ็บเกินกว่าจะทานทนได้ ฉันเคยเจ็บ...เจ็บจนใจมันล้า มันท้อ อยากตาย มันสายเกินไปที่จะเรียกร้องสิ่งที่เสียไปให้กลับคืนมา...
ทุกอย่างมันสายเกินไป พี่สาวของฉัน...ฉันอยากจะบอกใคร ๆ ว่า การตายของเขาไม่ใช่อุบัติเหตุ...เป็นผลของอารมณ์ความ รู้สึก...ความรู้สึกที่ตกต่ำที่สุด....น่าเสียดายที่ก่อนที่เขาจะตัดสินใจ เขาไม่ปรึกษาฉันเลย ฉันไม่ได้หวังว่า ฉันจะพูดให้เขาได้คิด ฉันเพียงแต่หวังว่าถ้าฉันบอกเธอว่า พี่กำลังจะกลับมา
บางที...บางทีเพราะเขาบูชาพี่มากเหลือเกิน บูชาพี่พอ ๆ กับฉัน ทุกอย่าง คงจะสายเกินไปที่จะเรียกร้องเอาตอนนี้ เวลามันผ่านไปแล้ว เขาจากไปแล้ว โดยที่เขาไม่ทันได้ชื่นชมพี่อีกครั้งเลย เสียดายที่เขาลืมนึกพึงพี่ในตอนนั้น ตอนที่อารมณ์ทุกอย่างถึงที่สุด แต่มันก็ผ่านไปแล้ว....
เขาก็จากไปแล้ว ฉันเองก็เกือบจะทำเช่นนั้น เพียงแต่พี่คือคนที่อยู่ส่วนลึกของจิตใจของฉัน...
ทุกครั้งที่ฉันไม่มีใคร พี่คือคนนั้น...คนที่ฉันคิดถึง...
พี่...บทเพลงของพี่คือกำลังใจของฉัน เมื่อพี่หายไปกำลังใจของฉันมันลดน้อยลงทุกที แม้พี่ไม่ได้แต่งเพลงให้ใครเป็นพิเศษ แต่ฉันอยากจะบอกใคร ๆ ว่ามันเป็นเพลงเพื่อฉัน แต่ฉันไม่ทำหรอก
ฉันไม่เห็นแก่ตัวขนาดนั้น เพลงของพี่เป็นของทุกคน...ทุกคนที่ไร้ความหวัง ต้องการกำลังใจ แม้แต่พี่สาวของฉัน เขาอาจจะกำลังฟังเพลงของพี่ จากที่ใดที่หนึ่ง.....
ฉันขอขอบคุณพี่มากสำหรับทุกอย่าง ฉันยังรักและบูชาพี่เสมอ ไม่ว่าเวลาจะผ่านไปนานเท่าใด.....
ปฐมพรได้อ่านจดหมายฉบับนั้นแล้วได้แนวคิดว่า "ถึงแม้เราจะไม่ประสบความสำเร็จ ถึงเราจะเป็นยังไง แต่ก็ยังมีคนที่รักเรา ก่อนที่เราจะรู้ว่ามีคนรักเรา มันก็สายไปแล้ว เขาก็ตายไปแล้ว" จุดสามจุดที่อยู่ข้างหน้ามีที่มาจากประโยคที่ว่า เธอจากไปก่อน แต่เรื่องของจุดมักจะถูกมองข้ามไปอยู่เสมอ เนื่องจากหลายคนไม่รู้ที่มา
ในปี พ.ศ. 2536 สุกี้ กมล สุโกศล แคลปป์ ได้นั่งคุยกับปฐมพรในห้องซ้อมแห่งหนึ่ง ปฐมพรได้เล่นเพลง ...ก่อน ให้สุกี้ฟัง และสุกี้ชื่นชอบในเพลงนี้เป็นอย่างมาก  สุกี้ได้ขอเพลงนี้เอาไปทำให้กับ โมเดิร์นด็อก เนื่องจากต้องการเพิ่มเพลงช้าในอัลบั้ม
พ.ศ. 2537 เพลง ...ก่อน ถูกเผยแพร่ครั้งแรกในอัลบั้ม โมเดิร์นด็อก ซึ่งได้รับความนิยมเป็นอย่างมาก จนติดอันดับ 1 ตามสถานีวิทยุต่าง ๆ และเป็ตที่นิยมในระยะยาว นับได้ว่าเป็นเพลงแจ้งเกิดของวงก็ว่าได้
19 พฤศจิกายน พ.ศ. 2537 ซิงเกิล ...ก่อน (Collector's Edition) วางจำหน่ายที่เทศกาลบันเทิงคดี 37 ศูนย์เยาวชนไทย-ญี่ปุ่น ดินแดง จำนวนจำกัดเพียง 5,000 ชุด และหมดในเวลาอันรวดเร็ว จนในภายหลังเป็นของหายากและมีราคาสูงหลายเท่าตัวในตลาดมืด นอกจากเพลงของโมเดิร์นด็อกในแบบต่าง ๆ แล้ว ยังรวมต้นฉบับของ ปฐมพร และเสียงคำพูดของเจ้าของจดหมายใน ...ก่อน (PRY Version) อีกด้วย
รายชื่อเพลง

...ก่อน (Album Version)
...ก่อน (Acoustic Version)
...ก่อน (Demo Version)
...ก่อน (Unbarked Version)
...ก่อน (PRY Version)
ปก

ออกแบบโดย ธนา โกสิยพงษ์ เป็นผลงานชิ้นแรกของเขา โดยต้องการให้เหมือนงานในยุคปี 80 ท้องฟ้าสีเหลืองให้ความรู้สึกล่องลอย มีคำว่า ...ก่อน ลอยอยู่บนอากาศ และมีตัว R ในชื่อวง Moderndog กลับด้านอยู่
การทำใหม่

เพลงบรรเลง โดย ชีพชนก ศรียามาตย์ จากอัลบั้ม เพลงพราย
บันทึกเสียงใหม่ โดย ปฐมพร ปฐมพร จากอัลบั้ม พิเศษ โดยมีเนื้อร้องที่แตกต่างออกไป จาก "ก่อนที่คนอย่างฉันจะหมดไฟ" เป็น "ก่อนคนจนอย่างฉันจะหมดไฟ"
โดย มหาสมุทร บุณยรักษ์ ประกอบภาพยนตร์เรื่อง หมานคร
เรียบเรียงใหม่เป็นแบบออเครสตร้าขับร้อง โดย พัดชา เอนกอายุวัฒน์ จากอัลบั้ม ปฏิบัติการเร่ขายฝัน ค่าย ทรูแฟนเทเชีย
1 จี

1 จี (อังกฤษ: 1G) เป็นชื่อย่อของมาตรฐานโทรศัพท์เคลื่อนที่ยุคแรก ทำงานโดยอาศัยสัญญาณแอนะล็อก ใช้สำหรับการโทรทางไกล คิดค้นและเริ่มใช้ในยุโรปเหนือ หรือประเทศในแถบคาบสมุทรสแกนดิเนเวีย คลื่นความถี่ที่เหมาะสมคือ 450 เมกะเฮิรตซ์ ซึ่งโทรศัพท์เคลื่อนที่รุ่นแรกของโลก คือโมโตโรลา ไดนาแท็ค รุ่น 8000X ก็ทำงานด้วยเครือข่าย 1 จีนี้เช่นกัน
| ด ค กยุคระบบไร้สาย |
| --- | --- |
1G: NMT ·  AMPS ·  Hicap ·  CDPD ·  Mobitex ·  DataTAC ·  TACS · ETACS
2G: GSM ·  iDEN ·  D-AMPS ·  IS-95 ·  PDC ·  CSD ·  PHS ·  GPRS ·  HSCSD ·  WiDEN
2.75G: EDGE/EGPRS · CDMA2000 (1xRTT)
3G: UMTS (W-CDMA) ·  CDMA2000 (1xEV-DO/IS-856) · FOMA ·  TD-SCDMA ·  GAN/UMA
3.5G: UMTS (HSDPA) ·  UMTS (HSUPA) ·  CDMA2000 (EV-DO Rev.A)
3.75G: UMTS (HSPA+) ·  CDMA2000 (EV-DO Rev.B/3xRTT)
4G: WiMAX · Flash-OFDM ·  3GPP LTE ·  LTE-A
4.5G: LTE-A Pro ·  LTE Unlicensed (LTE-U/LAA)
5G: NR
6G
คาโพ

ผู้นำคาโพคนหนึ่ง ณ ค่ายกักกัน Salaspils โดยสวมดาวสีเหลืองและปลอกแขนตำรวจค่าย (Lagerpolizist)
คาโพ (เยอรมัน: Kapo) หรือ ผู้ทำหน้าที่คุมนักโทษ (เยอรมัน: Funktionshäftling) เป็นนักโทษในค่ายกักกันนาซีซึ่งเวรยามเอสเอสได้มอบหมายหน้าที่ให้กำกับดูแลการใช้แรงงานทาสหรือปฏิบัติภารกิจบริหารอย่างอื่น
ระบบนี้มีอีกชื่อว่า "การปกครองตนเองของนักโทษ" ซึ่งลดค่าใช้จ่ายเนื่องจากค่ายต้องใช้กำลังคนเอสเอสน้อยลง ระบบนี้ออกแบบมาเพื่อหันผู้เสียหายเข้าหากันเอง เพราะคาโพต้องรับหน้าเพื่อนนักโทษด้วยกันเพื่อรักษาไว้ซึ่งความโปรดปรานของผู้คุมเอสเอสอีกทอดหนึ่ง หากปรากฏว่าคาโพทอดทิ้งหน้าที่แล้ว ก็จะถูกลดสถานภาพกลับไปเป็นนักโทษปกติและอยู่ภายใต้คาโพคนอื่นอีกที คาโพหลายคนถูกเกณฑ์มาจากแก๊งอาชญากรรุนแรงมากกว่านักโทษการเมือง ศาสนาและเชื้อชาติที่มีจำนวนมากกว่า โดยผู้ต้องโทษอาญาเช่นนี้ขึ้นชื่อเรื่องความป่าเถื่อนต่อนักโทษคนอื่น โดยเอสเอสยอมรับความป่าเถื่อนเช่นนี้และเป็นส่วนสำคัญของระบบค่าย
คาโพไม่ต้องถูกล่วงละเมิดทางกายและใช้แรงงานหนัก หากว่าสามารถปฏิบัติหน้าที่ได้จนเอสเอสพอใจ นอกจากนี้ยังมีเอกสิทธิ์บางอย่าง เช่น ได้สวมเสื้อผ้าพลเรือนและมีห้องส่วนตัว
หลังสงครามโลกครั้งที่สองยุติ คำนี้กลายเป็นคำดูหมิ่น ซึ่งตามหนังสือพิมพ์ เดอะจิวอิชโครนิเคิล ระบุว่าเป็น "คำดูหมิ่นเลวที่สุดที่ยิวใช้ด่ากันเอง"
คริสทีอัน ซีเกอ

| 0 | 1 | 2 | 3 |
| --- | --- | --- | --- |
 ซีเกอกับเมินเชนกลัดบัคในปี ค.ศ. 2008
ข้อมูลส่วนตัว
วันเกิด:   (1972-02-01) 1 กุมภาพันธ์ ค.ศ. 1972 (52 ปี)
สถานที่เกิด:  เบอร์ลินตะวันตก ประเทศเยอรมนีตะวันตก
ส่วนสูง:  1.86 m (6 ft 1 in)
ตำแหน่ง:  ปีกหลังซ้าย
สโมสรเยาวชน
1978–1981:  FC Südstern 08 Berlin
1981–1985:  TSV Rudow Berlin
1985–1990:  FC Hertha 03 Zehlendorf
สโมสรอาชีพ*
| ปี |  ทีม |  ลงเล่น |  (ประตู) |
| 1990–1997 |  ไบเอิร์นมิวนิก |  185 |  (38) |
| 1997–1999 |  มิลาน |  39 |  (4) |
| 1999–2000 |  มิดเดิลส์เบรอ |  29 |  (6) |
| 2000–2001 |  ลิเวอร์พูล |  16 |  (1) |
| 2001–2004 |  ทอตนัมฮอตสเปอร์ |  47 |  (7) |
| 2004–2005 |  โบรุสซีอาเมินเชินกลัทบัค |  13 |  (0) |
| รวม |   |  329 |  (56) |
ทีมชาติ
| 1991–1993 |  เยอรมนี รุ่นอายุไม่เกิน 21 ปี |  12 |  (3) |
| 1992 |  เยอรมนี โอลิมปิก |  1 |  (0) |
| 1993–2004 |  เยอรมนี |  72 |  (9) |
จัดการทีม
2006–2007:  โบรุสซีอาเมินเชินกลัทบัค รุ่นอายุไม่เกิน 17 ปี (ผู้ฝึกสอน)
2007–2008:  โบรุสซีอาเมินเชินกลัทบัค (Director of Football)
2008:  โบรุสซีอาเมินเชินกลัทบัค (ผู้ฝึกสอนรักษาการ)
2008:  โบรุสซีอาเมินเชินกลัทบัค (ผู้ช่วยผู้ฝึกสอน)
2010:  Arminia Bielefeld
2011:  เยอรมนี รุ่นอายุไม่เกิน 19 ปี
2011–2012:  เยอรมนี รุ่นอายุไม่เกิน 18 ปี
2012–2013:  เยอรมนี รุ่นอายุไม่เกิน 19 ปี
2013–2014:  เยอรมนี รุ่นอายุไม่เกิน 18 ปี
2014–2015:  SpVgg Unterhaching
2015–2017:  Atlético Baleares
2018:  ราชบุรี มิตรผล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
คริสทีอัน ซีเกอ (เยอรมัน: Christian Ziege; เกิดวันที่ 1 กุมภาพันธ์ ค.ศ. 1972) เป็นอดีตนักฟุตบอลชาวเยอรมัน
เขาเริ่มต้นสโมสรอาชีพกับไบเอิร์นมิวนิก ซึ่งเขาสามารถคว้าแชมป์บุนเดิสลีกา 2 สมัย และยูฟ่าคัพ 1 สมัย ต่อมาเขาย้ายไปเอซี มิลาน คว้าแชมป์เซเรียอาได้ 1 สมัย ต่อมาในปี ค.ศ. 1999 เขาย้ายไปมิดเดิลส์เบรอในพรีเมียร์ลีก ซึ่งเขาได้รับการโหวตให้เป็นผู้เล่นยอดเยี่ยมแห่งปี ปีถัดมา เขาเข้าร่วมกับลิเวอร์พูล และสามารถพาทีมคว้าเทรเบิลแชมป์ในฤดูกาล 2000–01 ได้แก่ ลีกคัพ, เอฟเอคัพ และยูฟ่าคัพ และในปี ค.ศ. 2001 เขาย้ายไปทอตนัมฮอตสเปอร์ ก่อนที่จะสิ้นสุดการค้าแข้งกับโบรุสซีอาเมินเชินกลัทบัค
ในส่วนของทีมชาติเยอรมนี เขาคว้าแชมป์ยูโร 1996 และได้รองชนะเลิศในฟุตบอลโลก 2002 เขายังได้ลงเล่นให้กับทีมชาติในรายการยูโร 2000, ยูโร 2004 และฟุตบอลโลก 1998 ซีเกอถูกมองว่าเป็นผู้เชี่ยวชาญด้านฟรีคิก
ซีเกอ เคยรับงานคุมทีม ราชบุรี มิตรผล ใน ไทยลีก แต่ผ่านไปเพียง 2 นัด ก็แยกทางกับสโมสรอันเนื่องจากปัญหาส่วนตัว
สถิติ > สโมสรอาชีพ

อ้างอิง:
| การลงเล่นให้กับสโมสร> ฤดูกาล.เยอรมนี | การลงเล่นให้กับสโมสร> สโมสร.เยอรมนี | การลงเล่นให้กับสโมสร> ลีก.เยอรมนี | ลีก> ลงเล่น.ลีก | ลีก> ประตู.ลีก | ถ้วย> ลงเล่น.เดเอ็ฟเบ-โพคาล | ถ้วย> ประตู.เดเอ็ฟเบ-โพคาล | ลีกคัพ> ลงเล่น.เดเอ็ฟเบลีกาโพคาล | ลีกคัพ> ประตู.เดเอ็ฟเบลีกาโพคาล | ทวีป> ลงเล่น.ยุโรป | ทวีป> ประตู.ยุโรป | ทั้งหมด> ลงเล่น.ทั้งหมด | ทั้งหมด> ประตู.ทั้งหมด |
| --- | --- | --- | --- | --- | --- | --- | --- | --- | --- | --- | --- | --- |
| 1990/91 | ไบเอิร์นมิวนิก | บุนเดิสลีกา | 13 | 1 | 0 | 0 | 0 | 0 | 3 | 1 | 16 | 2 |
| 1991/92 | ไบเอิร์นมิวนิก | บุนเดิสลีกา | 26 | 2 | 0 | 0 |  |  | 3 | 1 | 29 | 3 |
| 1992/93 | ไบเอิร์นมิวนิก | บุนเดิสลีกา | 28 | 10 | 2 | 2 |  |  |  |  | 30 | 12 |
| 1993/94 | ไบเอิร์นมิวนิก | บุนเดิสลีกา | 29 | 3 | 4 | 1 |  |  | 4 | 3 | 37 | 8 |
| 1994/95 | ไบเอิร์นมิวนิก | บุนเดิสลีกา | 29 | 12 | 0 | 0 | 0 | 0 | 9 | 0 | 38 | 12 |
| 1995/96 | ไบเอิร์นมิวนิก | บุนเดิสลีกา | 33 | 3 | 1 | 0 |  |  | 10 | 1 | 44 | 4 |
| 1996/97 | ไบเอิร์นมิวนิก | บุนเดิสลีกา | 27 | 7 | 4 | 1 |  |  | 2 | 0 | 35 | 8 |
| อิตาลี | อิตาลี | อิตาลี | ลีก | ลีก | โกปปาอีตาเลีย | โกปปาอีตาเลีย | ไม่มีลีกคัพ | ไม่มีลีกคัพ | ยุโรป | ยุโรป | ทั้งหมด | ทั้งหมด |
| 1997/98 | มิลาน | เซเรียอา | 22 | 2 | 5 | 0 |  |  |  |  | 27 | 2 |
| 1998/99 | มิลาน | เซเรียอา | 17 | 2 | 3 | 0 |  |  |  |  | 20 | 2 |
| อังกฤษ | อังกฤษ | อังกฤษ | ลีก | ลีก | เอฟเอคัพ | เอฟเอคัพ | ลีกคัพ | ลีกคัพ | ยุโรป | ยุโรป | ทั้งหมด | ทั้งหมด |
| 1999/00 | มิดเดิลส์เบรอ | พรีเมียร์ลีก | 29 | 6 | 1 | 0 | 3 | 1 |  |  | 33 | 7 |
| 2000/01 | ลิเวอร์พูล | พรีเมียร์ลีก | 16 | 1 | 3 | 0 | 4 | 1 | 9 | 0 | 32 | 2 |
| 2001/02 | ทอตนัมฮอตสเปอร์ | พรีเมียร์ลีก | 27 | 5 | 2 | 2 | 4 | 0 |  |  | 33 | 7 |
| 2002/03 | ทอตนัมฮอตสเปอร์ | พรีเมียร์ลีก | 12 | 2 | 0 | 0 | 0 | 0 | 0 | 0 | 12 | 2 |
| 2003/04 | ทอตนัมฮอตสเปอร์ | พรีเมียร์ลีก | 8 | 0 | 1 | 0 | 1 | 1 |  |  | 10 | 1 |
| เยอรมนี | เยอรมนี | เยอรมนี | ลีก | ลีก | เดเอ็ฟเบ-โพคาล | เดเอ็ฟเบ-โพคาล | เดเอ็ฟเบลีกาโพคาล | เดเอ็ฟเบลีกาโพคาล | ยุโรป | ยุโรป | ทั้งหมด | ทั้งหมด |
| 2004/05 | โบรุสซีอาเมินเชินกลัทบัค | บุนเดิสลีกา | 13 | 0 | 1 | 0 |  |  |  |  | 14 | 0 |
| ประเทศ | เยอรมนี | เยอรมนี | 198 | 38 | 12 | 4 | 0 | 0 | 31 | 6 | 241 | 48 |
| ประเทศ | อิตาลี | อิตาลี | 39 | 4 | 8 | 0 |  |  | 0 | 0 | 47 | 4 |
| ประเทศ | อังกฤษ | อังกฤษ | 92 | 14 | 7 | 2 | 12 | 3 | 9 | 0 | 120 | 19 |
| ทั้งหมด | ทั้งหมด | ทั้งหมด | 329 | 56 | 27 | 6 | 12 | 3 | 40 | 6 | 396 | 68 |
สถิติ > ทีมชาติ > การลงเล่นและจำนวนประตู

| เยอรมนี> ค.ศ. | เยอรมนี> จำนวนนัดที่ลงเล่น | เยอรมนี> จำนวนประตู |
| --- | --- | --- |

| 1993 | 7 | 0 |
1994: 0
| 1995 | 6 | 1 |
| 1996 | 14 | 2 |
| 1997 | 7 | 0 |
| 1998 | 7 | 1 |
| 1999 | 4 | 3 |
| 2000 | 9 | 1 |
| 2001 | 9 | 0 |
| 2002 | 8 | 1 |
2003: 0
| 2004 | 1 | 0 |
| ทั้งหมด | 72 | 9 |
สถิติ > ทีมชาติ > ประตูในนามทีมชาติ

| # | วันที่ | สนาม | พบกับ | ประตู | ผล | การแข่งขัน |
| --- | --- | --- | --- | --- | --- | --- |
| 1. | 6 กันยายน ค.ศ. 1995 | Frankenstadion, เนือร์นแบร์ก, เยอรมนี |  จอร์เจีย | 2–1 | 4–1 | ฟุตบอลชิงแชมป์แห่งชาติยุโรป 1996 รอบคัดเลือก |
| 2. | 4 มิถุนายน ค.ศ. 1996 | Carl-Benz-Stadion, มันน์ไฮม์, เยอรมนี |  ลีชเทินชไตน์ | 5–1 | 9–1 | กระชับมิตร |
| 3. | 9 มิถุนายน ค.ศ. 1996 | โอลด์แทรฟฟอร์ด, แมนเชสเตอร์, อังกฤษ |  เช็กเกีย | 1–0 | 2–0 | ฟุตบอลชิงแชมป์แห่งชาติยุโรป 1996 |
| 4. | 25 มีนาคม ค.ศ. 1998 | Carl-Benz-Stadion, มันน์ไฮม์, เยอรมนี |  ลักเซมเบิร์ก | 7–0 | 7–0 | กระชับมิตร |
| 5. | 8 กันยายน ค.ศ. 1999 | เว็สท์ฟาเลินชตาดีอ็อน, ดอร์ทมุนท์, เยอรมนี |  ไอร์แลนด์เหนือ | 2–0 | 4–0 | ฟุตบอลชิงแชมป์แห่งชาติยุโรป 2000 รอบคัดเลือก |
| 6. | 8 กันยายน ค.ศ. 1999 | เว็สท์ฟาเลินชตาดีอ็อน, ดอร์ทมุนท์, เยอรมนี |  ไอร์แลนด์เหนือ | 3–0 | 4–0 | ฟุตบอลชิงแชมป์แห่งชาติยุโรป 2000 รอบคัดเลือก |
| 7. | 8 กันยายน ค.ศ. 1999 | เว็สท์ฟาเลินชตาดีอ็อน, ดอร์ทมุนท์, เยอรมนี |  ไอร์แลนด์เหนือ | 4–0 | 4–0 | ฟุตบอลชิงแชมป์แห่งชาติยุโรป 2000 รอบคัดเลือก |
| 8. | 23 กุมภาพันธ์ ค.ศ. 2000 | Amsterdam Arena, Amsterdam, Netherlands |  เนเธอร์แลนด์ | 1–1 | 1–2 | กระชับมิตร |
| 9. | 27 มีนาคม ค.ศ. 2002 | Ostseestadion, Rostock, เยอรมนี |  สหรัฐ | 1–1 | 4–2 | กระชับมิตร |
เกียรติประวัติ > สโมสร

บุนเดิสลีกา: 1993–94, 1996–97
ยูฟ่าคัพ: 1995–96
เซเรียอา: 1998–99
ฟุตบอลลีกคัพ: 2000–01
เอฟเอคัพ: 2000-01
ยูฟ่าคัพ: 2000-01
เกียรติประวัติ > ทีมชาติ

ฟุตบอลชิงแชมป์แห่งชาติยุโรป: 1996
ฟุตบอลโลก: รองชนะเลิศ - 2002
แหล่งข้อมูลอื่น

สถิติของ Christian Ziege ที่ Soccerbase
คริสทีอัน ซีเกอ ที่ National-Football-Teams.com
คริสทีอัน ซีเกอ เว็บไซต์ fussballdaten.de (เยอรมัน)
คริสทีอัน ซีเกอ ที่ WorldFootball.net
LFChistory.net player profile
| ด ค กสโมสรฟุตบอลราชบุรี – ผู้จัดการทีม |
| --- | --- |
 สมชาย (2552–53)  ประพล (2553)  สมชาย (2553–56)  ปาเลนโก (2556)  ริการ์โด (2557)  โกเมซ (2557)  เฟร์เร (2558)  ปาเชตา (2559–60)  ซีเกอ (2561)  เดอซาแยร์ (2561)  ชับบี (2561)  มาร์เกซ โรกา (2561–62)  บอช (2562)  ซีโมเน (2562)  สมชายร (2562)  หนึ่งฤทัย (2562)  ชัยธัช (2563)  สมชายร (2563)  ยอกซิช (2563)  สมชาย (2563–64)  เศกสรรชปล. (2564)  สมชาย (2564–65)  ปึไรรา (2565)  โมโร (2565–66)  ดักกลาส (2566)  เปญญา (2566–67)  สุรพงษ์ (2567)  สมชาย (2567–)  (ร) = รักษาการ, (ชปล.) = เฉพาะการแข่งขันเอเอฟซีแชมเปียนส์ลีก
คาร์ลไฮนทซ์ ชต็อคเฮาเซิน

| คาร์ลไฮนทซ์ ชต็อคเฮาเซิน   Karlheinz Stockhausen |
| --- | --- |

เกิด: 22 สิงหาคม ค.ศ. 1928 เมิดราท จักรวรรดิเยอรมัน
เสียชีวิต: 5 ธันวาคม ค.ศ. 2007 (79 ปี) เคือร์เทิน ประเทศเยอรมนี
สัญชาติ: เยอรมัน
อาชีพ: นักแต่งเพลง, อาจารย์ดนตรี
คาร์ลไฮนทซ์ ชต็อคเฮาเซิน (เยอรมัน: Karlheinz Stockhausen) เป็นนักแต่งเพลงชาวเยอรมัน ได้รับการยอมรับจากเหล่านักวิจารณ์ว่าเป็นหนึ่งในนักแต่งเพลงที่โดดเด่นที่สุดในคริสต์ศตวรรษที่ 20 และ 21 เขาเป็นผู้บุกเบิกดนตรีแนวอิเล็กทรอนิกส์ โดยเป็นนักแต่งเพลงคนแรกที่พิมพ์โน้ตเพลงอิเล็กทรอนิกส์ในรูปแบบแผนภูมิ
ชต็อคเฮาเซินเกิดที่หมู่บ้านเมิดราท (Mödrath) ใกล้กับนครโคโลญ จบการศึกษาจากสถาบันดนตรีโคโลญ (Hochschule für Musik Köln) และมหาวิทยาลัยโคโลญ ต่อมาได้เข้าศึกษากับออลีวีเย แมซีย็อง และแวร์เนอร์ ไมเออร์-เอ็พเพลอร์ ที่มหาวิทยาลัยบ็อน และในฐานะบุคลากรแถวหน้าที่โรงเรียนดาร์มชตัท บทเพลงและทฤษฎีของเขาเริ่มมีอิทธิพลแพร่หลาย ไม่เพียงแค่ในศาสตร์การดนตรีเท่านั้น แต่ยังรวมถึงดนตรีแนวแจ๊สและเพลงสมัยนิยมอื่น ๆ เพลงที่เขาแต่งมีตั้งแต่เพลงสำหรับกล่องดนตรี เพลงสำหรับวงออร์เคสตรา ไปจนถึงเพลงสำหรับละครอุปรากร
ตลอดหกทศวรรษในวิชาชีพนี้ เขาแต่งเพลงไปมากกว่า 360 เพลง ผลงานของเขาเป็นที่แหวกแนวจากคติดั้งเดิมเสมอ ผลงานที่มีชื่อเสียงของเขามีทั้ง คลาเวียร์ชตึคเคอ (Klavierstücke) ซึ่งเป็นเปียโนสิบเก้าบท, ค็อนทรา-พุงค์เทอ (Kontra-Punkte) ที่ประกอบด้วยเครื่องดนตรีอิเล็กทรอนิกส์สิบอย่าง, กรุพเพิน (Gruppen) สำหรับวงออร์เคสตราสามวง เป็นต้น
ชต็อคเฮาเซินเคยให้สัมภาษณ์ต่อหนังสือพิมพ์เยอรมัน ดีไซท์ ว่าเขาเกิดและได้รับการศึกษาที่ดาวซิริอุส ชต็อคเฮาเซินเสียชีวิตขณะมีอายุ 79 ปีเมื่อวันที่ 5 ธันวาคม ค.ศ. 2007 ที่หมู่บ้านเคือร์เทิน ประเทศเยอรมนี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คาร์ลไฮนทซ์ ชต็อคเฮาเซิน
เว็บไซต์ทางการ
Stockhausen ที่อินเทอร์เน็ตมูวีเดตาเบส
Stockhausen – full CD editions
(ไอแคนต์เมคอิต)

2011 เพลงโดยไมเคิล แจ็กสัน ร่วมกับเลนนี แครวิตซ์
| "(ไอแคนต์เมคอิต) อนาเธอร์เดย์"> เพลงโดยไมเคิล แจ็กสัน ร่วมกับเลนนี แครวิตซ์.จากอัลบั้มไมเคิล |
| --- | --- |
วางจำหน่าย: 10 ธันวาคม 2010
บันทึกเสียง: 1999–2001 (ต้นฉบับ) 2010 (มิกซ์และโอเวอร์ดับเพิ่มเติม)
แนวเพลง: ป็อปร็อก อาร์แอนด์บี ฟังก์ร็อก อินดัสเทรียลร็อก
ความยาว: 3:55
ค่ายเพลง: อีพิก
ผู้ประพันธ์เพลง: เลนนี แครวิตซ์
โปรดิวเซอร์: เลนนี แครวิตซ์ ไมเคิล แจ็กสัน (โปรดิวเซอร์ร่วม)
"(ไอแคนต์เมคอิต) อนาเธอร์เดย์" (อังกฤษ: (I Can't Make It) Another Day) เป็นเพลงของนักร้องชาวอเมริกัน ไมเคิล แจ็กสัน เขียนโดยเลนนี แครวิตซ์ และโดยมีโปรดิวเซอร์ คือ ไมเคิล แจ็กสัน , และเลนนี แครวิตซ์ สำหรับรวมอัลบั้มสะสมของไมเคิล แจ็กสัน ไมเคิล ซึ่งมียอดขาย 6,500,000 แผ่นทั่วโลก วางจำหน่ายในวันที่ 10 ธันวาคม ค.ศ. 2010 ในตอนแรกมีการปล่อยเพลงตัวอย่าง 90 วินาที ชื่อว่า อนาเธอร์เดย์ (Another Day) หลังจากนั้นไม่นานข้อมูลรั่วไหลของนักร้อง-นักแต่งเพลง เลนนี แครวิตซ์ ได้ออกมายืนยันว่าเขาได้แต่งและผลิตเพลง Another Day เขาบอกว่าแม้ว่าเพลงเขาจะไม่รั่วไหลที่เขาอยากมีเวอร์ชันเต็มของเพลงที่เขายังได้ปล่อยตัวอย่างเป็นทางการ ต่อมาแครวิตซ์ได้เรียกเพลงนี้ว่า (ไอแคนต์เมคอิต) อนาเธอร์เดย์ บนเฟซบุ๊กก่อนที่จะวางจำหน่าบอัลบั้มไมเคิล เพลงที่ถูกบันทึกไว้สำหรับอัลบั้ม Invincible แต่ได้ทิ้งจากรายชื่อเพลงสุดท้าย